
Ehitusloa andmine (14. mikrorajoon) 

1. ASJAOLUD JA MENETLUSE KÄIK

05.04.2021 ehitisregistri elektroonilisse keskkonda laekus läbivaatamiseks ehitusloa taotlus nr 2111271/08220 Narvas, 14. mikrorajooni kinnistutele sademeveetorustiku (ehitisregistri kood 221335978) laiendamiseks ning muutmiseks. Taotlusele on lisatud ehitusprojekt „14.mikrorajooni sademevesi ja drenaaž, laiendus 212302_TP_v04“, peaprojekteerija OÜ Keskkonnaprojekt, geoloogilised uuringud, geodeesia toimik, kinnistute omanikke kooskõlastused ja tellija poolt esitatud 18.03.2021 kiri nr C/105  „Tööprojekti muudatuse kooskõlastamisest ja 11.06.2020 ehitusloast 2012271/17989“.
Ehitusprojekti muudatuste põhjuseks on muutmisele mineva standardi EVS 848:2013 muutmine sademeveesüsteemide projekteerimise alustes ja tingimustes. Muudatused on toimunud neljas töölõigus: 

1.Kangelaste pr 42 piirkonnas (töölõigud K2-2 kuni K2-8 vahel), 

2.Kangelaste pr 36 piirkonnas (töölõigud K2-20 kun K2-24 vahel), 

3.Kangelaste pr 18a piirkonnas (töölõigus K2-45.1 kuni K2-55 vahel), 

4.Kangelaste pr 10d kinnistule paigaldatakse sademevee puhvermahutid. 
Kõikides eelnimetatud töölõikudes suurenesid sademeveetorude diameetrid ja kaevude konfiguratsioonid ning lisandusid sademeveetorustike lisalõigud. Kahes piirkonnas – Kangelaste 42 ja 36 – lisandusid marginaalses osas taastatavate teekatete mahud. Kangelaste prospekt 10d kinnistule lisandusid puhvermahutid.



07.04.2021 ehitisregistri  keskkonnas on genereeritud ehitusloa eelnõu nr 2112271/10708, menetluse nr 254324 suunatud Arhitektuuri- ja Linnaplaneerimise Ametile, Linnamajandusametile kooskõlastamiseks ning arvamuste avaldamiseks. Samuti ehitusloa andmise menetlusse on kaasatud  naaberkinnistute omanikud:
1. 09.04.2021 ja 03.05.2021 Narva linn, Kangelaste prospekt 18a korteriühistu (linnavalitsuse dokumendiregistri nr 1-13.2/1040-3, 1-13.2/1040-4). Korteriühistu 04.05.2021 tagasi saatis kooskõlastatud ehitusprojekt märkusteta. 
2. 09.04.2021 Narva linn, Kangelaste prospekt 42 korteriühistu (linnavalitsuse dokumendiregistri nr 1-13.2/1040-2). Korteriühistu 15.04.2021 saatis kirjaliku arvamuse Kangelaste pr 42 piirkonnas sademeveetorustiku laiendamise kohta (linnavalitsuse dokumendiregistri nr 3463/1-12.2), milles on teatatud, et: „Olen tutvunud kõigi muudatustega sademevee ja drenaažkanalisatsiooni paigaldamise töös maja põhja- ja lõunapoolsel küljel, samuti Narva linnas Kangelaste 42 KÜ 1. trepikoja juures.  Pärast tööde läbiviimist tuleb taastada kvartalivaheline linnale kuuluv tee ja linnale kuuluv muruplats maja põhjaküljel ning maja otsasseinas ja lõunaküljel asuv muruplats, Kangelaste 42 KÜ-le ja linnale kuuluv territoorium“.
Arhitektuuri- ja Linnaplaneerimise Amet kooskõlastas „tingimisi“ märkusega:

„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Linnamajandusamet kooskõlastas „tingimisi“ märkustega:
„1.Peab olema vormistatud kasutusõigus Narva linna omandis olevate kinnistute kasutamiseks.
  2.Vajadusel tuleb taotleda raieluba“.
06.05.2021 kõik kaasatud isikud kooskõlastasid ehitusloa eelnõu.
Kõik tingimisi kooskõlastuste märkused on tehtud tulevastele ehitustöödele ning ei takista ehitusloa andmist. Seega, esitatud dokumentides ehitusseadustiku § 44 toodud ehitusloa andmisest keeldumise põhjused puuduvad.
2.   ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva  Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige  sätestada  ehitise või ehitamise keerukusest tulenevad lisatingimused ehitamiseks.
3. OTSUS

  3.1. Anda ehitusluba Narvas, 14. mikrorajooni kinnistutele sademeveetorustiku (ehitisregistri kood 221335978) laiendamiseks ning muutmiseks vastavalt ehitusprojektile „14.mikrorajooni sademevesi ja drenaaž, laiendus 212302_TP_v04“, peaprojekteerija OÜ Keskkonnaprojekt.
  3.2.  Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud Arhitektuuri- ja Linnaplaneerimise Ameti, Linnamajandusameti ja Narva linn, Kangelaste prospekt 42  korteriühistu poolt ning ehitusloal loetletud märkused. 

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

